Oulike aandenkings | SARIE
Oulike aandenkings	deur admin
Met die wêreld op ons voorstoep vir die Wêreldbeker-sokkertoernooi is dit ‘n gulde kans om ons plaaslike talent te wys. Allerlei oulike geskenkies en aandenkings – wat plaaslik ontwerp en vervaardig word – en waarop ons trots kan wees, is byna oral te sien. Van yskasmagnete tot sleutelhouers.
Een so ‘n voorbeeld is Tintown, wat spesialiseer in lasergesnyde metaalwerk. Hulle beskryf graag hul ontwerpe as “stylvol met ‘n subtiele Afrika-invloed”. Kontak hulle by www.tintown.co.za of 021 426 2226. 356 diere uit troeteldierwinkel gered | Maroela Media
Foto: Nelspruit DBV/Facebook
WAARSKUWING: Foto’s onderaan die berig kan sensitiewe lesers en kinders ontstel.
ŉ Woordvoerder vir die DBV het gesê ŉ lasbrief is bekom om die diere uit die haglike omstandighede te red. Klagtes word by die polisie aanhangig gemaak vir oortreding van die Wet op Dierebeskerming.
“Ons sukkel al ŉ ruk lank met dié troeteldierwinkel. Ons het verskeie inspeksies gedoen om raad te gee en die omstandighede van die diere te verbeter. Die probleme was telkens dieselfde,” lui die verklaring. “Daar was altyd te veel voëls in die voelhokke, talle diere het nie kos of water gekry nie, of die water was uiters vuil. Daar was siek en beseerde diere, hokke waarvan die drade uitgesteek het, spesies wat onversoenbaar is, is saam in hokke gesit, en daar was swak beligting en swak ventilasie.”
Die fasiliteit was glo ook uiters vuil met onbekende materiaal, spinnerakke, vlieë en dooie kokkerotte. “Die hokke is klaarblyklik nooit skoongemaak nie.”
Die DBV het die afgelope paar maande op verskeie klagtes van die publiek reageer. “Ons het sedert September 2019 vier omvattende waarskuwings uitgereik en daar was bitter min verbetering. Tydens ons laaste ondersoek het ons op pasgebore muise in ŉ hok afgekom ná hul ma gevrek het. Ons het ook beseerde voëls gevind en voëls wat siektes opgedoen het.”
Nelspruit DBV bedank Barberton DBV en Witrivier DBV vir hul bystand.
“Ons is hier om dieremishandeling te voorkom. En dit is wat ons sal doen. Ons sal nie toelaat dat diere ly nie. Ons sal hul stem wees.”
Troeteldierwinkels is n onding.
Sluit hulle toe en maak wat hul aan diere doen!!
Skokkend! Ek haal my hoed af vir die DBV personeel wat hierdie tipe tragedies gereeld moet aanskou. Dit is baie traumaties.
Die backyard breeders gee nie om oor die diere nie net die geld…maar hoekom vat dit so lank vir die DBV om iets te doen hulle weet al van SEP daar is issues 5 maande. hoeveel diere het gely want hulle het waarskuwings gegee? ek meen 5 maande ????
Sulke mense wat mens genoem word…
Ek wens so hulle moet in dieselfde walglike toestande ook bly en voel… Ugh my bloed kook.